Aandele mening: Capital Appreciation | Netwerk24
Capital Appreciation het sy lewe begin as ’n oorpryste spesialedoel-verkrygingsmaatskappy (SPAC) met ’n kontant- netto batewaarde (NBW) van ongeveer 80 sent per aandeel toe dit genoteer is.
Tog het dit teen ongeveer 120 sent verhandel, en ek het teen ’n koop op dié vlakke gewaarsku. Die aandeelprys staan nou op 80 sent. Terselfdertyd is dit nou ’n werklike onderneming wat in die euforiese finteg-spasie sake doen. Die groep het onlangs wesensverdienste per aandeel (WVPA) van 9,01 sent aangekondig wat hom op ’n prys/verdienste-veelvoud (P/V) van ongeveer nege keer en ’n dividend-opbrengs van 2,5% plaas.
Die onderneming is in ’n goeie posisie, is goed geprys en het kontant van meer as R600 miljoen, gelyk aan bykans 40 sent per aandeel. Die maatskappy het ’n terugkoop van aandele van ’n direkteur aangekondig.
Teen 80 sent per aandeel, sal die transaksie R196 miljoen kos, wat die kontant voorhande sal verminder asook die algehele getal aandele. En die aandele wat teruggekoop word, word natuurlik deur 40 sent in kontant gesteun. Vir diegene wat op soek is na blootstelling aan kleinkapitaalmaatskappye, lyk dié een goed vir die toekoms.
Die onderneming is in ’n goeie posisie, is goed geprys en het kontant van meer as R600m. gelyk aan bykans 40 sent per aandeel.
Dit is ’n mededingende ruimte waaroor baie bohaai gemaak word. Capital Appreciation het egter gesonde werksaamhede, kontant voorhande en ’n indrukwekkende direksie.
Stuur 'n boodskap na terugvoer@netwerk24.com
Meer oor: Finweek | Capital Appreciation | Aandele